b'\n_START_ARTICLE_\nMikalojus Bazilijus Potockis\n_START_SECTION_\nBiografija\n_START_PARAGRAPH_\nLenkijos magnat\xc5\xb3 Potocki\xc5\xb3 gimin\xc4\x97s atstovas, Herbo \xe2\x80\x9ePilawa\xe2\x80\x9c svaininkas. Belzo vaivados Stepono Potockio (1651/1652\xe2\x80\x931727) ir Joanos Seniavskyt\xc4\x97s (m. 1733) vienintelis s\xc5\xabnus._NEWLINE_Jam priklaus\xc4\x97 pla\xc4\x8dios valdos Ukrainoje, tame tarpe Zolotoj Potokas, Horodenka, Gologorai ir Bu\xc4\x8da\xc4\x8dius. Buvo renkamas pasiuntiniu \xc4\xaf seim\xc4\x85, didelis avantiuristas, i\xc5\xa1gars\xc4\x97jo savo pl\xc4\x97\xc5\xa1ikavimu ir smurtu. Jo pilis Bu\xc4\x8da\xc4\x8diuje buvo orgij\xc5\xb3 ir i\xc5\xa1tvirkavimo centru._NEWLINE_Po savo t\xc4\x97vo mirties buvo savo d\xc4\x97d\xc4\x97s, Kar\xc5\xabnos did\xc5\xbeiojo etmono Adomo Mikalojaus Seniavskio globoje. Mok\xc4\x97si Lvovo j\xc4\x97zuit\xc5\xb3 kolegiume. 1724 metais gyveno Pary\xc5\xbeiuje. Gerai mok\xc4\x97jo lotyn\xc5\xb3 kalb\xc4\x85, para\xc5\xa1\xc4\x97 du neblogus darbus. 1733 metais po savo motinos mirties Mikalojus Bazilijus Potockis paliko literat\xc5\xabrin\xc4\x99 veikl\xc4\x85 ir u\xc5\xbesi\xc4\x97m\xc4\x97 \xc5\xa1eimos valdomis._NEWLINE_1733 metais buvo i\xc5\xa1rinktas nuo Rusios vaivadijos pasiuntiniu \xc4\xaf elekcin\xc4\xaf seim\xc4\x85, kur palaik\xc4\x97 Stanislovo Le\xc5\xa1\xc4\x8dinskio kandidat\xc5\xabr\xc4\x85 \xc4\xaf Lenkijos karaliaus sost\xc4\x85. 1735 metais Hali\xc4\x8do bajorija delegavo Mikaloj\xc5\xb3 Potock\xc4\xaf \xc4\xaf Var\xc5\xa1uv\xc4\x85 \xc4\xaf karaliaus Augusto III dvar\xc4\x85._NEWLINE_1738 metais Mikalojus Potockis kartu su savo karine \xc4\xafgula sureng\xc4\x97 kruvin\xc4\x85 susir\xc4\x97mim\xc4\x85 Lvove, bet \xc4\xafsakius Augustui III buvo priverstas palikti miest\xc4\x85. 1741 metais tapo Potocki\xc5\xb3 gimin\xc4\x97s galva. 1745 metais buvo i\xc5\xa1rinktas Hali\xc4\x8do seimuko mar\xc5\xa1alka ir Radomo Tribunolo komisaru. 1750 metais bajorai i\xc5\xa1rinko j\xc4\xaf pasiuntiniu \xc4\xaf Var\xc5\xa1uvos seim\xc4\x85._NEWLINE_1755\xe2\x80\x931766 metais Lvovo garnizono vadovyb\xc4\x97 teis\xc4\x97si su magnatu Mikalojumi Potockiu d\xc4\x97l daugyb\xc4\x97s jo pl\xc4\x97\xc5\xa1im\xc5\xb3 ir vagys\xc4\x8di\xc5\xb3. Rezultate teismas pirmininkaujant Kar\xc5\xabnos did\xc5\xbeiajam etmonui Janui Klemensui Branickiui pripa\xc5\xbeino j\xc4\xaf kaltu ir priteis\xc4\x97 didel\xc4\x99 pinigin\xc4\x99 baud\xc4\x85. 1756 met\xc5\xb3 rugs\xc4\x97j\xc4\xaf buvo i\xc5\xa1rinktas deputatu \xc4\xaf Kar\xc5\xabnos Tribunol\xc4\x85._NEWLINE_1762 metais Mikalojus Bazilijus Potockis atsisak\xc4\x99 nuo Kanevo seni\xc5\xabno pareigyb\xc4\x97s savo giminai\xc4\x8dio, Lvovo ka\xc5\xa1teliono Juozapo Potockio, naudai, ir prad\xc4\x97jo pasira\xc5\xa1in\xc4\x97ti kaip \xe2\x80\x9eBelzo vaivada\xe2\x80\x9c. I\xc5\xa1 katalikyb\xc4\x97s per\xc4\x97jo \xc4\xaf unitizm\xc4\x85._NEWLINE_1768\xe2\x80\x931772 metais nedalyvavo Baro konfederacije prie\xc5\xa1 karaliaus vald\xc5\xbei\xc4\x85 Rusijoje. 1774 metais tapo Maltos ordino riteriu._NEWLINE_I\xc5\xa1laik\xc4\x97 savo karin\xc4\x99 \xc4\xafgul\xc4\x85, susidedan\xc4\x8di\xc4\x85 i\xc5\xa1 150 p\xc4\x97stinink\xc5\xb3 ir 300 kazok\xc5\xb3. Kalb\xc4\x97jo daugiausia ukrainie\xc4\x8di\xc5\xb3 kalba ir ne\xc5\xa1iojo kazok\xc5\xb3 aprang\xc4\x85._NEWLINE_1772 metais po pirmo ATR padalijimo Austrijos vadovyb\xc4\x97s \xc4\xafsakymu Mikalojus Bazilijus Potockis, kaip ir kiti Lenkijos magnatai, buvo priverstas paleisti savo karin\xc4\x99 \xc4\xafgul\xc4\x85. I\xc5\xa1dalino savo valdas giminei, o sau paliko tik Sitni\xc4\x85. 1774\xc2\xa0m. liepos 26 d. sudar\xc4\x97 savo testament\xc4\x85 Sirne. Septyneri\xc5\xb3 met\xc5\xb3 laikotarpyje kasdien Mikalojus Potockis nuo ryto iki piet\xc5\xb3 lank\xc4\x97 ba\xc5\xbeny\xc4\x8dios apeigas. Savo turt\xc4\x85, likus\xc4\xaf po savo paties, padalijimo gimin\xc4\x97ms, kataliki\xc5\xa1koms ir unit\xc5\xb3 ba\xc5\xbeny\xc4\x8dioms bei vienuolynams._NEWLINE_Savo gyvenimo pabaigoje Mikalojus Bazilijus Potockis i\xc5\xa1dalino gimin\xc4\x97ms ir vienuolynams (dalinai, dominikon\xc5\xb3 vienuolynui Lvove, kur buvo palaidota jo motina, 236 t\xc5\xabkstan\xc4\x8dius auksin\xc5\xb3; Pokamano vienuolynui, kur buvo palaidotas jo t\xc4\x97vas, 200 t\xc5\xabkstan\xc4\x8di\xc5\xb3 auksin\xc5\xb3) savo valdas, o pats tapo vienuoliu vienuolyne, kurio kieme tur\xc4\x97jo nuosav\xc4\x85 nam\xc4\x85, kurio vietoje dabar stovi \xc5\xa0v. Trejyb\xc4\x97s soboras. Vienuolyne magnatas gyveno paprastai, i\xc5\xa1 g\xc4\x97rim\xc5\xb3 vartojo tik med\xc5\xb3 ir degtin\xc4\x99._NEWLINE_Apie 1756 metus Mikalojus Bazilijus Potockis ved\xc4\x97 Marijan\xc4\x85 Dombrovsk\xc4\x85 (m. 1783), Hali\xc4\x8do i\xc5\xbedininko Jano Antonijaus Dombrovskio vyresn\xc4\x99 dukter\xc4\xaf. Palikuoni\xc5\xb3 nepaliko._NEWLINE_1782\xc2\xa0m. rugs\xc4\x97jo 13 d. Mikalojus Bazilijus Potockis mir\xc4\x97 Serbne. Palaidota Po\xc4\x8dajivo lavroje'